Guðríður Ólafsdóttir frá Fagradal í Mýrdal , húsfreyja á Karlsbergi við Heimagötu 20 , fæddist 21. október 1919 og lést 21. október 1984 . Foreldrar hennar voru Ólafur Jakobsson bóndi , f. 2. mars 1895 í Skammadal í Mýrdal , d. 18. júlí 1985 , og kona hans Sigrún Guðmundsdóttir húsfreyja , f. 29. október 1894 í Heiðarseli á Síðu , d. 26. febrúar 1997 . Guðríður var með foreldrum sínum til 1940 . Þá fluttist hún til Eyja , var verkakona í Reykholti á því ári . Þau Pétur giftu sig 1942 og bjuggu í Fagurlyst með Erlingi og Sigrúnu 1945 , á Stóru-Heiði 1947 , en voru komin á Heimagötu 20 1948 með fjögur börn sín . Þar fæddust Ingibjörg og Guðrún og þar bjuggu þau síðan í Eyjum meðan friður gafst , en hús þeirra eyðilagðist í Gosinu 1973 . Þau fluttust á Eyrarbakka og bjuggu þar meðan báðum entist líf . Guðríður lést 1984 . Pétur sneri til Eyja 1986 . Hann lést 2012 .